Bouwer kap Steve oor sy ‘Ghoepta’-prys | Netwerk24
Deur Marelize Barnard 19 April 2019 12:03
Bouwer Bosch het ’n dwarsklap in Steve Hofmeyr se rigting op Twitter gegee nadat Hofmeyr hom betrek het in ’n inskrywing op Facebook.
Hofmeyr het Donderdag gesê Bosch sou die wenner van ’n “Ghoepta-toekenning” wees in die kategorie vir gewildste lied.
Hy lys ook as “wenners” van ander kategorieë maatskappye wat hul borgskap of ondersteuning onttrek het van geleenthede weens sy betrokkenheid.
Tot Kurt Darren word bygesleep: dié kry ’n “Ghoepta-toekenning” vir “beste weergawe van Nkosi”.
Bosch het ná Hofmeyr se inskrywing teruggekap op Twitter met: “altyd ’n voorreg as Hofmeyr jou deel van sy FB posts maak. Ek dink die heksejag wat tans aan die gang is oor jou is belaglik maar asseblief hou aan om jou frustrasie en woede op my uit te haal op jou FB. Ek sal altyd die ander wang draai. Afrikaans is nie kleinserig nie.”
Altyd ‘n voorreg as @steve_hofmeyr jou deel van sy FB posts maak. Ek dink die heksejag wat tans aan die gang is oor jou is belaglik maar asseblief hou aan om jou frustrasie en woede op my uit te haal op jou FB. Ek sal altyd die ander wang draai. Afrikaans is nie kleinserig nie???? pic.twitter.com/lVf7lu87rw
— Sitdown Comedian (@BouwerBosch) April 18, 2019
Steve Hofmeyr. Foto: Deon Raath
Hofmeyr en Bosch was al vantevore op sosiale media in mekaar se hare toe Bosch verskoning gevra het vir apartheid.
“Bouwer Bosch voel wittes moet (weer en steeds) apologie aanteken vir apartheid en kolonialisme. Mmm. Ek hou van spiksplinter, nuwe idees,” het Hofmeyr geskryf.
“Maar, Bouwer, die sekonde wat jy vir enigiets om verskoning vra, erken jy skuld daarvoor en moet jy jou motorsleutels, jou huis, jou inkomste, jou taal en jou kinders se toekoms summier oorhandig, of erken dat jy ’n jammerlike huigelaar is.
“Liefde wen, ja, maar moenie liefde se oulike niggie afskryf nie. Haar naam is Realiteit,” was toe Hofmeyr se boodskap aan Bosch.
Meer oor: Steve Hofmeyr | Bouwer Bosch
Steve in Welkom terwyl Ghoemas hom verwerp